ଟିଟିଲାଗଡ଼ : (ସଞ୍ଜୟ କୁମାର ନାୟକ) ଟିଟିଲାଗଡ ଏବଂ ଆଖପାଖ ଅଞ୍ଚଳରେ ଦିନକୁ ଦିନ ବେଆଇନ ଭାବେ ମଦ ବିକ୍ରି ବୃଦ୍ଧି ପାଇଛି, ଏହାକୁ ଆଖି ଆଗରେ ରଖି ଟିଟିଲାଗଡ ଥାନାଧିକାରୀ ଶ୍ରୀ ରଞ୍ଜନ କୁମାର ବରିହାଙ୍କ ତତ୍ତ୍ବାବଧାନରେ ଦୁଇଟି ଟିମ ଗଠନ କରି ପେଟ୍ରୋଲିଂ କରିବାକୁ କହିଥିଲେ ଏବଂ ଯିଏ ବି ବେଆଇନ ମଦ ବିକ୍ରି କରୁଛି ସେମାନଙ୍କ ଉପରେ ରୋକ ଲଗାଇବା ପାଇଁ ଏମିତି ଧର ପଗଡ ଜାରି ରହିବ ବୋଲି ଥାନାଧିକାରୀ ପ୍ରକାଶ କରିଛନ୍ତି। ଏସ.ଆଇ ହେମକାନ୍ତି ଛତ୍ରିଆ ଓ ଅନ୍ୟ ଥାନା କର୍ମଚାରୀଙ୍କ ସହ ଟିଟିଲାଗଡ ଥାନା ଅଞ୍ଚଳରେ ପେଟ୍ରୋଲିଂ କରୁଥିବା ସମୟରେ ଭାଟିପଡା ଗ୍ରାମର ଇଶ୍ବର ଖର୍ସେଲ (୪୨) ପିତା-ସ୍ବର୍ଗତ ନାବି ଖର୍ସେଲ, ଗ୍ରାମ-ଭାଟିପଡା, ଥାନା- ଟିଟିଲାଗଡ ବିନା କାଗଜପତ୍ରରେ ବେଆଇନ ଭାବରେ ମଦ ବିକ୍ରି କରୁଥିବା ଖବରପାଇ ଚଢଉ କରିଥିଲେ । ଇଶ୍ବର ଖର୍ସେଲ ଗୋଟିଏ ପ୍ଲାଷ୍ଟିକ ବେଗରେ ଲୁଚାଇ ରଖିଥିବା ୫୩ଟି ମଦ ପାଉଚ ଜବତ କରିଥିଲେ ।
ସେହିପରି ଏସ ଆଇ ନରେନ୍ଦ୍ର ଛତ୍ର ଏବଂ ପୋଲିସ ଟିମ ସିରୁଲ ଗ୍ରାମର ଅଜିତ ବଗର୍ତ୍ତିଙ୍କୁ ଧରି ତାଙ୍କ ଠାରୁ ୫୫ ଟି ପାଉଚ ଜବତ କରିଥିଲେ। ଏହି ସଂକ୍ରାନ୍ତରେ ମକଦ୍ଦମା ରୁଜ୍ଜୁ କରାଯାଇ ଏବଂ ଉକ୍ତ ମଦ ବିକ୍ରେତା ଇଶ୍ବର ଖର୍ସେଲକୁ ବେଆଇନ ମଦ ବିକ୍ରିକରି ଏକ ଧର୍ତ୍ତବ୍ୟ ଅପରାଧ କରିଥିବାରୁ ଉଭୟଙ୍କୁ ଗିରଫ କରାଯାଇ ମାନ୍ୟବର ଅଦାଲତଙ୍କ ସମ୍ମୁଖରେ ହାଜର କରାଯାଇଛି।
